CELEX: 32011R0110
Language: lt
Date: 2011-02-08 00:00:00
Title: 2011 m. vasario 8 d. Komisijos reglamentas (ES) Nr. 110/2011, kuriuo įgyvendinamos Europos Parlamento ir Tarybos reglamento (EB) Nr. 458/2007 dėl Europos integruotos socialinės apsaugos statistikos sistemos (ESSPROS) nuostatos dėl ESSPROS grynųjų socialinės apsaugos išmokų moduliui taikomų tinkamų duomenų perdavimo formatų, perduotinų rezultatų ir kokybės vertinimo kriterijų  Tekstas svarbus EEE

9.2.2011   
            
            
               LT
            
            
               Europos Sąjungos oficialusis leidinys
            
            
               L 34/29
            
         KOMISIJOS REGLAMENTAS (ES) Nr. 110/2011
   2011 m. vasario 8 d.
   kuriuo įgyvendinamos Europos Parlamento ir Tarybos reglamento (EB) Nr. 458/2007 dėl Europos integruotos socialinės apsaugos statistikos sistemos (ESSPROS) nuostatos dėl ESSPROS grynųjų socialinės apsaugos išmokų moduliui taikomų tinkamų duomenų perdavimo formatų, perduotinų rezultatų ir kokybės vertinimo kriterijų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. balandžio 25 d. Europos Parlamento ir Tarybos reglamentą (EB) Nr. 458/2007 dėl Europos integruotos socialinės apsaugos statistikos sistemos (ESSPROS) (1), ypač į jo 7 straipsnio 2 dalį,
   kadangi:
   
               (1)
            
            
               Reglamentu (EB) Nr. 458/2007 nustatyta metodinė sistema, skirta Europos Sąjungai naudingai palyginamai statistikai rengti, ir nustatyti pagal Europos integruotos socialinės apsaugos statistikos sistemą (toliau – ESSPROS) parengtos statistikos perdavimo ir platinimo terminai.
            
         
               (2)
            
            
               Pagal Reglamento (EB) Nr. 458/2007 7 straipsnio 2 dalį turėtų būti priimtos įgyvendinimo priemonės, susijusios su grynųjų socialinės apsaugos išmokų moduliui taikomais duomenų perdavimo formatais, perduotinais rezultatais ir kokybės vertinimo kriterijais.
            
         
               (3)
            
            
               Siekiant gauti tą pačią bendrųjų socialinės apsaugos išmokų gavėjų grupę, renkant duomenis pagal pagrindinę ESSPROS sistemą, grynųjų socialinės apsaugos išmokų modulis turėtų būti sudarytas naudojant ribotąjį metodą.
            
         
               (4)
            
            
               Šiame reglamente nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   Grynųjų socialinės apsaugos išmokų moduliui taikomi duomenų perdavimo formatai ir perduotini rezultatai nustatyti I priede.
   2.   Su grynųjų socialinės apsaugos išmokų moduliu susijusių duomenų kokybės vertinimo kriterijai nustatyti II priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 113, 2007 4 30, p. 3.
   
      I PRIEDAS
      
         Su grynųjų socialinės apsaugos išmokų moduliu susijusių duomenų perdavimo formatai ir perduotini rezultatai
      
      1.   PERDUOTINI REZULTATAI
      Grynųjų socialinės apsaugos išmokų duomenys (ribotasis metodas) perduodami pagal Komisijos pateiktą formatą.
      Perduotini šie kintamieji:
      
                  1.1.
               
               
                  Vidutinės detalios mokesčio normos (AITR) ir vidutinės detalios socialinės įmokos normos (AISCR), tuo pat metu suskirstytos pagal:
                  
                              —
                           
                           
                              išsamią tik piniginių socialinės apsaugos išmokų klasifikaciją, kaip nurodyta ESSPROS vadovo 1 priedėlyje;
                           
                        
                              —
                           
                           
                              sistemas, išvardytas sistemų sąrašo lentelėje, pateiktoje Komisijos reglamento (EB) Nr. 1322/2007 (1) I priede.
                           
                        
            
                  1.2.
               
               
                  Likutinės fiskalinės išmokos (teiktinos tik tuomet, jei jos neįskaitytos tiesiogiai skaičiuojant AITR ir (arba) AISCR).
                  Visos likutinės fiskalinės išmokos turėtų būti suskirstytos pagal funkcijas, atitinkančias rizikos veiksnių ir poreikių sąrašą, apibrėžtą Reglamento (EB) Nr. 458/2007 2 straipsnio b punkte.
                  Likutinių fiskalinių išmokų duomenys teikiami nacionaline valiuta.
               
            
                  1.3.
               
               
                  Grynųjų socialinių išmokų (ribotasis metodas) duomenys, tuo pat metu suskirstyti pagal:
                  
                              —
                           
                           
                              išsamią socialinės apsaugos išmokų klasifikaciją, kaip nurodyta ESSPROS vadovo 1 priedėlyje;
                           
                        
                              —
                           
                           
                              sistemas, išvardytas sistemų sąrašo lentelėje, pateiktoje Reglamento (EB) Nr. 1322/2007 I priede (taip pat turėtų būti teikiami visų sistemų lygmens, kuris atitinka visų sistemų sumą, duomenys).
                           
                        Grynosios socialinės išmokos turėtų būti gaunamos bendrąsias socialinės apsaugos išmokas, nurodytas Reglamento (EB) Nr. 1322/2007 I priede, sujungiant su 1.1 ir 1.2 punktuose nurodytais kintamaisiais.
               
            2.   INFORMACINIS VADOVAS
      Išsamios su šio reglamento taikymu susijusios klasifikacijos ir apibrėžtys pateiktos Komisijos ir valstybių narių bendrai parengtame ESSPROS vadove.
      
         (1)  OL L 294, 2007 11 13, p. 5.
   
   
      II PRIEDAS
      A.   SU GRYNŲJŲ SOCIALINĖS APSAUGOS IŠMOKŲ MODULIU SUSIJUSIŲ DUOMENŲ KOKYBĖS VERTINIMO KRITERIJAI
      Pagal Europos Parlamento ir Tarybos reglamento (EB) Nr. 223/2009 (1) 12 straipsnį surinktų grynųjų socialinės apsaugos išmokų duomenų kokybė kasmet vertinama pagal šiuos kokybės kriterijus: reikalingumą, tikslumą, teikimą laiku, punktualumą, prieinamumą ir aiškumą, palyginamumą ir suderinamumą.
      B.   TEIKTINA INFORMACIJA
      Valstybės narės teikia šią informaciją:
      1.   Duomenys ryšiams
      
      1.1.   Duomenų rengėjo duomenys.
      2.   Tikslumas
      
      2.1.   Naudoti duomenų šaltiniai: naudotų šaltinių rūšys (registrai arba kiti administraciniai šaltiniai, tyrimai, įverčiai); informacija apie sistemas ir (arba) funkcijas, kurių duomenys gaunami iš įvairių rūšių šaltinių; duomenų šaltinių aprėpties problemų, dėl kurių teko apytiksliai apskaičiuoti duomenis, ataskaitos.
      2.2.   Apytiksliams apskaičiavimams ir esant nepakankamai duomenų šaltinių aprėpčiai naudota metodika ir prielaidos:
      
                  —
               
               
                  administraciniai duomenys,
               
            
                  —
               
               
                  tyrimai,
               
            
                  —
               
               
                  modeliavimas,
               
            
                  —
               
               
                  kita (nurodyti).
               
            2.3.   Statistinių duomenų tikslinimas:
      
                  —
               
               
                  naudotų duomenų šaltinių pasikeitimai,
               
            
                  —
               
               
                  duomenims apytiksliai apskaičiuoti naudotų metodų ir prielaidų pasikeitimai,
               
            
                  —
               
               
                  duomenų tikslinimas, susijęs su sąvokų koregavimu (pavyzdžiui, nacionalinių sąskaitų koregavimu),
               
            
                  —
               
               
                  duomenų tikslinimas, susijęs su atsiradusia galimybe naudoti galutinius statistinius duomenis,
               
            
                  —
               
               
                  duomenų tikslinimas, susijęs su kokybės tikrinimu,
               
            
                  —
               
               
                  priimtos duomenų tikslinimo strategijos aprašymas.
               
            3.   Palyginamumas
      
      3.1.   Geografinis palyginamumas:
      
                  —
               
               
                  nukrypimai nuo išsamios galutinių duomenų aprėpties,
               
            
                  —
               
               
                  nukrypimai nuo ESSPROS metodikos,
               
            
                  —
               
               
                  išsamiai aprašytos nukrypimo priežastys ir naudoti metodai,
               
            
                  —
               
               
                  šių nukrypimų poveikio palyginamumui įvertinimas.
               
            3.2.   Palyginamumas pagal laiko kategoriją:
      
                  —
               
               
                  istorinių duomenų aprėpties ir esamų duomenų aprėpties atitikties aprašymas,
               
            
                  —
               
               
                  istorinių duomenų ir esamų duomenų palyginamumo aprašymas.
               
            4.   Prieinamumas ir aiškumas
      
      4.1.   Šalies priimtos duomenų platinimo strategijos aprašymas.
      4.2.   Naudotojams pateiktų metaduomenų ir (arba) metodikos aprašymas.
      5.   Reikalingumas
      
      5.1.   Aprašymas, kaip statistinė informacija tenkina esamus ir galimus naudotojų poreikius.
      C.   KOKYBĖS ATASKAITŲ PARENGIMO TVARKARAŠTIS
      Grynųjų socialinės apsaugos išmokų modulio kokybės ataskaitos rengiamos kasmet.
      N metų ataskaita Komisijai (Eurostatui) perduodama iki N + 3 metų sausio 31 d.
      D.   KOKYBĖS ATASKAITŲ PERDAVIMO FORMATAS
      Su duomenų kokybe susijusi informacija perduodama pagal Komisijos (Eurostato) pateiktą formatą.
      
         (1)  OL L 87, 2009 3 31, p. 164.